Pécsi Tudományegyetem
Pollack Mihály Műszaki Kar
Számítástechnika Tanszék
TANTÁRGYI KÖVETELMÉNYRENDSZER A 
Informatika 2
TANTÁRGYHOZ
A Környezetmérnök főiskolai szak hallgatói részére
2008/2009 tanév 1. félév

A tárgy tantervi jellemzői:

•	Kód: PMSANB501KO
•	Szemeszter: 1.
•	Heti óraszám: 0+2
•	Számonkérés: A félév félévközi jeggyel zárul
•	Kreditérték: 2
A tárgy oktatási programja
A tárgyat gyakorlati foglalkozásokon oktatjuk. 
A félév témái: Windows operációs rendszer alapjai, Word szövegszerkesztő, egyszerű Excel számítások, Internet 

A gyakorlatokon a részvétel kötelező, a gyakorlati foglalkozások segítik a számítógép használatának megismerését. 
A félévközi munka szervezése és értékelése
A félév folyamán három dolgozatot írnak a hallgatók, mindegyiket számítógépen. 
A dolgozatokat pontozzuk. A nem megírt dolgozat nullás pontszámmal számít be az átlagba. 

A félév végi jegy a megírt dolgozatok átlag-pontszáma alapján alakul ki, a következő módon:

0-50%	elégtelen	
51-63%	elégséges	
64-76%	közepes	
77-88%	jó	
89%-	jeles	

Javítási lehetőség a félév végén a szorgalmi időszak utolsó gyakorlatán egy alkalommal lehetséges, feltéve, hogy a hallgató teljesítette a leckekönyv aláírásának feltételét. Aki ezen az utolsó gyakorlaton nem jelenik meg, az elfogadja a gyakorlatvezető által javasolt jegyet, illetve pótlás hiányában az esetleges aláírás megtagadását! További pótlási lehetőség nincs.
A leckekönyv aláírásának feltétele: 
A két dolgozat átlag-értéke legalább 20%, és a hallgató legfeljebb 4 heti gyakorlatról hiányzott.
Ha a dolgozatok átlag-pontszáma 20% alatti, vagy több, mint 4 heti gyakorlatról hiányzott, akkor a hallgató nem kapja meg az aláírást, az aláírás megtagadása végleges.
Sikertelen félévközi jegy javítása:
Aki nem szerzi meg a legalább elégséges érdemjegyet, de van aláírása, az a vizsgaidőszak első két hetében meghirdetett javítási lehetőségek egyikén az egész félév anyagából számítógép mellett adhat számot tudásáról, melynek értékelése a fenti táblázat alapján történik. A szorgalmi időszakban elért eredmény 50%-a és a javításon elért eredmény 50%-a adja a végleges eredményt, szintén a megadott táblázat alapján.

Pécs, 2008. szeptember. 8.

A HÖK képviselőit felkérem, hogy a követelményrendszerrel kapcsolatos esetleges észrevételeit a szorgalmi időszak 3. hetének végéig írásban közöljék! Ellenkező esetben a követelményrendszert a 
4. hét első napjától elfogadottnak tekintem és a HÖK képviselőinek esetleges kifogásait elutasítom!

Ütemezés:

Hét	Óra	
1.	tantárgyfelvétel	
2. 	fájlkezelés	
3. 	fájlkezelés, Internet, e-mail	
4. 	zh + Word indítása	
5. 	Word: formázások, képek beszúrása	
6. 	Word: táblázatok, tabulálás	
7. 	szünet	
8. 	Word: stílusok, tartalomjegyzék, 	
9. 	Gyakorlás	
10.	zh + Excel indítása	
11.	Excel: alapvető számítások	
12. 	Excel: diagram + gyakorlás	
13. 	zh	
14. 	javító zh	

	Achs Ágnes